FinnOA-työryhmän kokous 

Aika: perjantai 23.1.2004 klo 9–11
Paikka: Helsingin yliopiston kirjasto, Fabianian kokoushuone, sisäänkäynti Yliopistonkatu 1 

Eeva-Liisa Aalto Tieteellisten Seurain Valtuuskunta
Bo-Christer Björk Hanken/ SciX
Jukka Englund, Terkko
Turid Hedlund Hanken/ SciX
Kristiina Hormia-Poutanen, HYK
Hannele Kauranne, Yliopistopaino
Kimmo Kuusela, TSV/HYK
Irja Laamanen, Työterveyslaitos
Claus Montonen, HY fysiikan laitos
Annikki Roos, Kansanterveyslaitos
Pirjo Sutela, VTT
Irma Reijonen HYK (sihteeri)

1.	Työryhmän uudet jäsenet
o	Jukka Englund Terkko, Hannele Kauranne Yliopistopaino, HY:n julkaisemisen neuvottelukunta, Kimmo Kuusela TSV/HYK. Kimmo Kuusela on Irma Reijosen opintovapaan sijaisena ja toimii ryhmän sihteerinä.

2.	Tiedotusasioita
o	YK:n koolle kutsuma World Summit on the Information Society WSIS (http://www.itu.int/wsis/) kokous Genevessä 12.12.2003 hyväksyi periaatejulistuksen ja toimintasuunnitelman, joissa mm. tuetaan tieteellisen tiedon vapaata saatavuutta (http://www.itu.int/wsis/documents/doc_multi-en-1161|1160.asp). Asiakirjat on hyväksynyt 157 maata, mukaan lukien Suomi EU:n jäsenmaana. Suomen delegaatiossa ovat olleet mukana mm. Annu Jylhä-Pyykönen OPM:stä ja Sinikka Sipilä Suomen kirjastoseurasta. Kokouksessa OA-asiaa on erityisesti ajanut ranskalainen tutkija Francis F. Muguet http://www.muguet.org/. Seuraava WSIS:n kokous pidetään Tunisiassa 2005.
o	Britanniassa parlamentin alahuoneen tiede- ja teknologianeuvosto on käynnistänyt tutkimuksen tieteellisen julkaisemisen tilanteesta. 
o	ArXiv on muuttanut julkaisukäytäntöjään väärinkäytösten välttämiseksi. Nyt kussakin aiheryhmässä kirjoittajan ensimmäisellä julkaisukerralla artikkeli arvioidaan ennen julkaisemista. 
o	HY:n julkaisemisen neuvottelukunta järjestää 17.3. julkaisijan iltapäivän, jonka teemana on tekijänoikeudet.

3.	Vuoden 2004 toiminta

Käsiteltiin edellisen kokouksen ja seminaarin keskustelujen pohjalta laadittua toimintasuunnitelmaa. Toiminnan painopisteitä vuonna 2004 ovat organisaatioiden avoimet julkaisuarkistot, suomalaiset tieteelliset vapaasti saatavat verkkolehdet, tekijänoikeusasiat, tiedottaminen ja vaikuttaminen päättäjiin ja rahoittajiin.. Toimintasuunnitelma on liitteenä. 

Open access ‑lehtien työryhmä aloittaa työnsä mahdollisimman pian. Seuraavassa kokouksessa kuullaan ryhmän työskentelystä. Seuraavassa kokouksessa myös täydennetään ryhmää, joka valmistelee aloitteita päättäjille. ja käsitellään tarkemmin open access -julkaisemisen työkalujen tuottamista ja työkalupakin ylläpitoa.

4.	Esiintymis- ja juttupyynnöt

o	Juttu Virtuaaliyliopiston portaalin Näkökulma-palstalle http://www.virtuaaliyliopisto.fi/ open access ‑julkaisemisesta verkko-opetuksen näkökulmasta. Välitetään pyyntö HY:n matematiikan laitokselle Leif Anderssonille.
o	Annikki Roos on kirjoittanut jutun Signumiin FinnOA-työryhmästä ja open accessistä. 
o	Irja Laamanen menee luennoimaan open access -julkaisemisesta HAUSin järjestämässä virastokirjastojen ajankohtaisseminaarissa 23.3.  
o	Muistiorganisaatioiden EU-tukiryhmän tiedotus- ja keskustelutilaisuuteen 5.3. on pyydetty luento siitä, miten open access voi hyötyä EU:sta, millaisia OA:ta tukevat hankkeita ja poliittiset linjauksia EU:lla on. Päätettiin, että ei pidetä erillistä esitystä aiheesta, vaan Irja Laamanen sisällyttää open access ‑julkaisemisen esittelyn omaan Työterveyslaitoksen EU-hanketta käsittelevään puheenvuoroonsa. 
o	Kansalliskirjaston verkkotiedote http://www.lib.helsinki.fi/ajankohtaista/kktiedottaa/index.htm tarjoaa säännöllisen tiedotuskanavan open access ‑asioille. Tiedote ilmestyy 5 kertaa vuodessa. Työryhmän sihteeri on yhdyshenkilönä. 

5.	Seminaarin arviointia

Seminaari antoi hyvän alun open access ‑keskustelulle Suomessa ja sai myös julkisuutta mm. Helsingin Sanomissa. Ohjelma ja järjestelyt olivat pääpiirteissään onnistuneita. Tutkijoita olisi voinut olla enemmän osallistujina ja myös kaupallisten kustantajien puheenvuoroa kaivattiin. Ensimmäisen päivän ohjelma oli varsin tiivis. 

Seminaarin kustannuksia pystyttiin jakamaan usealle taholle ja Suomen Akatemian myöntämä tuki oli merkittävä. Järjestelyissä tehtiin paljon talkootyötä. Jatkossakin FinnOA-työryhmän seminaarit pidetään maksuttomina. 

6.	Seuraava kokous

Seuraava kokous pidetään keskiviikkona 10.3. klo 9.00–10.30.